„Саратога“ не участва в сраженията край атола Мидуей, защото по това време получава нови самолети в централната част на Тихия океан. Още след загубата на самолетоносача „Йорктаун“, на 8 юни 1942 година, се завръща в редиците на воюващите кораби. Изтребителите и бомбардировачите на „Саратога“ получават задача да атакуват на 7 август същата година цели на противника, разположени край Гуадалканал, и да подготвят десанта на острова от морската пехота. В отговор Императорският флот изпраща към източните Соломонови острови ескадра от самолетоносачи и други бойни кораби. В битката участват американските самолетоносачи „Саратога“, „Ентърпрайз“ и „Уосп“.